
DR.30.6.2008 67 

 

 
menjana inovasi dan penggunaan teknologi terkini bila mana eksport barangan pembuatan 
merudum dan kadar pelaburan merosot, manakala cerita-cerita tentang menteri meminta 
komisen dari syarikat-syarikat multinasional yang ingin membuat pelaburan masih selalu 
kedengaran. 

 Sering kali kerajaan menjanjikan bahawa proses tender dan perolehan akan dibuat 
secara terbuka dan telus. Namun sering kali juga proses tender yang sedia ada diabaikan 
dan projek diberikan secara rundingan terus.  Ini termasuk kontrak perolehan bekalan, 
kontrak kerja, kontrak perundingan dan kontrak penswastaan. Contoh terdekat ialah projek 
high speed broadband yang dibangkitkan dalam sesi Parlimen yang lepas oleh Yang 
Berhormat Machang dan pembelian saham Avenue Asset oleh ECM Libra yang menjadikan 
perbahasan hangat di kalangan masyarakat tetapi tidak boleh dibahaskan di sini sangat. 

 Akhbar The Edge mendedahkan beberapa projek besar IT yang diberikan kepada 
syarikat baru, Precision Portal Sdn. Bhd, merumuskan bahawa perolehan projek IT kerajaan 
amat diragui ketelusannya oleh syarikat gergasi IT dunia yang beroperasi di Malaysia. 
Begitu juga dengan Syarikat ATOS Consulting yang mendapat banyak projek secara 
rundingan terus. Saya hendak tanya, kenapa syarikat-syarikat yang saya sebutkan ini 
mendapat layanan begitu istimewa berbanding dengan syarikat-syarikat lain? Mungkin 
Yang Berhormat Rembau dapat menjelaskannya tetapi saya mahu menteri berkenaan 
menjawabnya. 

 Tuan Yang di-Pertua, proses perolehan dan pemberian kontrak yang telus dan 
terbuka boleh menjamin bahawa projek-projek kerajaan dilaksanakan dengan kos yang 
berpatutan kerana ia melibatkan persaingan.  Penjimatan kos pada kadar 5% hingga 10% 
pun besar kesannya jika jumlah projek melebihi RM10 bilion setahun. 

 Tuan Yang di-Pertua, saya akan masuk bab pendidikan. Sekarang saya mengalih 
perhatian kepada kedudukan sistem pendidikan dalam rangka ekonomi makro negara. 
Negara-negara yang berjaya mencapai status negara maju membuat pelaburan besar-
besaran dalam usaha meningkat standard dan kualiti sistem pendidikan mereka.  Anak-
anak kita yang terdidik, mereka adalah aset negara - punyalah penting!   

 Setelah 50 tahun kita merdeka kerajaan baru sedar betapa pentingnya keperluan 
meningkat standard dan kualiti sistem pendidikan negara.  Kesedaran ini lahir lebih dari 
tekanan dan kritikan dari pihak pembangkang tentang layunya warga universiti akibat Akta 
Universiti dan Kolej Universiti atau AUKU, serta peningkatan graduan yang tidak dapat 
memenuhi standard dan kualiti pasaran semasa. Akibatnya, pengangguran di kalangan 
graduan meningkat begitu dengan amat ketara dan amat meruncing negara sekarang. 

 Dalam laporan Bank Dunia bertajuk, “Malaysia and the Knowledge Economy: 
Building a World Class Higher Education System” dengan izin, atau “Malaysia dan Ekonomi 
Pengetahuan: Membina Sistem Pendidikan Tinggi Bertaraf Dunia” yang dikeluarkan pada 
tahun 2007 membuat kesimpulan yang mengejutkan.  

 Dalam ringkasannya ia menyatakan, “Kelebihan persaingan ekonomi Malaysia 
tidak lagi terjamin. Malaysia perlu mentransformasikan...” Ini bukan transformers tetapi 
“Malaysia perlu mentransformasikan dirinya kepada ekonomi inovatif di mana persaingan 
tidak lagi berdasar kepada pengeluaran besar-besar efficiency berasaskan kos rendah dan 
tenaga buruh kasar yang murah dalam perancangan masa depan. Malaysia perlu 
mengintegrasikan sains, teknologi dan kejuruteraan dalam proses pengeluaran di mana 
daya kreatif, daya imaginasi, dan daya reka cipta terjelma dan berintegrasi dalam budaya 
firma-firma dalam ekonomi negara.” 

 Apa yang kita perlukan untuk meningkatkan kualiti dan standard universiti-
universiti kita? Bagi membolehkan peralihan berlaku, kita perlu memperbaiki keberkesanan 
sistem universiti secara menyeluruh: 

(i) pendidikan tinggi perlu di kembang dan kualiti dipertingkatkan; 

(ii) kawalan ke atas pentadbiran dan kewangan perlu 
dikendurkan. Ini bagi memberi ruang kepada universiti 



menjana inovasi dan penggunaan teknologi terkini bila mana eksport barangan pembuatan merudum dan kadar pelaburan merosot, manakala cerita-cerita tentang menteri meminta komisen dari syarikat-syarikat multinasional yang ingin membuat pelaburan masih selalu kedengaran. Sering kali kerajaan menjanjikan bahawa proses tender dan perolehan akan dibuat secara terbuka dan telus. Namun sering kali juga proses tender yang sedia ada diabaikan dan projek diberikan secara rundingan terus. Ini termasuk kontrak perolehan bekalan, kontrak kerja, kontrak perundingan dan kontrak penswastaan. Contoh terdekat ialah projek high speed broadband yang dibangkitkan dalam sesi Parlimen yang lepas oleh Yang Berhormat Machang dan pembelian saham Avenue Asset oleh ECM Libra yang menjadikan perbahasan hangat di kalangan masyarakat tetapi tidak boleh dibahaskan di sini sangat. Akhbar The Edge mendedahkan beberapa projek besar IT yang diberikan kepada syarikat baru, Precision Portal Sdn. Bhd, merumuskan bahawa perolehan projek IT kerajaan amat diragui ketelusannya oleh syarikat gergasi IT dunia yang beroperasi di Malaysia. Begitu juga dengan Syarikat ATOS Consulting yang mendapat banyak projek secara rundingan terus. Saya hendak tanya, kenapa syarikat-syarikat yang saya sebutkan ini mendapat layanan begitu istimewa berbanding dengan syarikat-syarikat lain? Mungkin Yang Berhormat Rembau dapat menjelaskannya tetapi saya mahu menteri berkenaan menjawabnya. Tuan Yang di-Pertua, proses perolehan dan pemberian kontrak yang telus dan terbuka boleh menjamin bahawa projek-projek kerajaan dilaksanakan dengan kos yang berpatutan kerana ia melibatkan persaingan. Penjimatan kos pada kadar 5% hingga 10% pun besar kesannya jika jumlah projek melebihi RM10 bilion setahun. Tuan Yang di-Pertua, saya akan masuk bab pendidikan. Sekarang saya mengalih perhatian kepada kedudukan sistem pendidikan dalam rangka ekonomi makro negara. Negara-negara yang berjaya mencapai status negara maju membuat pelaburan besar- besaran dalam usaha meningkat standard dan kualiti sistem pendidikan mereka. Anak- anak kita yang terdidik, mereka adalah aset negara- punyalah penting!. Setelah 50 tahun kita merdeka kerajaan baru sedar betapa pentingnya keperluan meningkat standard dan kualiti sistem pendidikan negara. Kesedaran ini lahir lebih dari tekanan dan kritikan dari pihak pembangkang tentang layunya warga universiti akibat Akta Universiti dan Kolej Universiti atau AUKU, serta peningkatan graduan yang tidak dapat memenuhi standard dan kualiti pasaran semasa. Akibatnya, pengangguran di kalangan graduan meningkat begitu dengan amat ketara dan amat meruncing negara sekarang. Dalam laporan Bank Dunia bertajuk, "Malaysia and the Knowledge Economy: Building a World Class Higher Education System" dengan izin, atau "Malaysia dan Ekonomi Pengetahuan: Membina Sistem Pendidikan Tinggi Bertaraf Dunia" yang dikeluarkan pada tahun 2007 membuat kesimpulan yang mengejutkan. Dalam ringkasannya ia menyatakan, "Kelebihan persaingan ekonomi Malaysia tidak lagi terjamin. Malaysia perlu mentransformasikan..." Ini bukan transformers tetapi "Malaysia perlu mentransformasikan dirinya kepada ekonomi inovatif di mana persaingan tidak lagi berdasar kepada pengeluaran besar-besar efficiency berasaskan kos rendah dan tenaga buruh kasar yang murah dalam perancangan masa depan. Malaysia perlu mengintegrasikan sains, teknologi dan kejuruteraan dalam proses pengeluaran di mana daya kreatif, daya imaginasi, dan daya reka cipta terjelma dan berintegrasi dalam budaya firma-firma dalam ekonomi negara.". Apa yang kita perlukan untuk meningkatkan kualiti dan standard universiti- universiti kita? Bagi membolehkan peralihan berlaku, kita perlu memperbaiki keberkesanan sistem universiti secara menyeluruh: (i) pendidikan tinggi perlu di kembang dan kualiti dipertingkatkan; (ii) kawalan ke atas pentadbiran dan kewangan perlu dikendurkan. Ini bagi memberi ruang kepada universiti.